Diari Oficial de la Generalitat Valenciana


Sumari del DOGV 5700, del 11-02-2008 (2008/1510)

RESOLUCIÓ d'11 de desembre de 2007, de la Direcció General d'Energia, per la qual s'atorga a la Compañía Logística de Hidrocarburos, SA, l'autorització administrativa per a l'ampliació de les instal·lacions d'emmagatzemament existents de productes petrolífers en el polígon industrial El Serrallo, al Grau de Castelló, província de Castelló. Expedient: PO2MOD/2006/1/12.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5700

Data del DOGV
:   11-02-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/1510


Data del document
:   11-12-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Castelló de la Plana
    * producte petrolífer
    * empresa privada
    * emmagatzematge d'hidrocarburs

RESOLUCIÓ d'11 de desembre de 2007, de la Direcció General d'Energia, per la qual s'atorga a la Compañía Logística de Hidrocarburos, SA, l'autorització administrativa per a l'ampliació de les instal·lacions d'emmagatzemament existents de productes petrolífers en el polígon industrial El Serrallo, al Grau de Castelló, província de Castelló. Expedient: PO2MOD/2006/1/12. [2008/1510]  
Vist l'escrit presentat pel Sr. Rafael Gisbert Albero, en nom i representació de la mercantil, Compañía Logística de Hidrocarburos, SA, amb domicili als efectes de notificacions a 28969, Madrid, c/ Méndez Álvaro, núm. 44, en data 7 de juliol de 2006, davant del Servici Territorial d'Energia de Castelló, en què sol·licita l'autorització administrativa prèvia per a l'ampliació de les instal·lacions d'emmagatzemament existents de productes petrolífers, ubicades al camí de la Donació, s/núm., del polígon industrial El Serrallo, al Grau de Castelló, província de Castelló.   
Al mencionat escrit, s'adjunta projecte de les referides instal·lacions, denominat projecte administratiu d'ampliació de capacitat d'emmagatzemament en la IA Castelló, firmat per l'enginyer de l'ICAI, Sr. Salvador Soler González i visat pel Col·legi Nacional d'Enginyers de l'ICAI en data 20 de gener de 2005.  
Vist que consta en l'expedient documentació acreditativa aportada per l'empresa peticionària, del canvi de denominació social de la mercantil CAMPSA a l'actual Compañía Logística de Hidrocarburos, SA.  
Vist que sotmés l'expedient al tràmit d'informació pública, d'acord amb el que preveu la Llei 34/1998, de 7 d'octubre, del Sector d'Hidrocarburs, es va publicar l'anunci corresponent en el Diari Oficial de la Comunitat Valenciana de 16 de febrer de 2007, en el Butlletí Oficial de la Província de Castelló de 28 d'octubre de 2006, i en els diaris El Mundo, edició de Castelló i Mediterráneo, ambdós de data 19 de febrer de 2007.  
D'acord amb la documentació que es troba en l'expedient, no s'han presentat al·legacions a la mencionada sol·licitud.  
Vist que va ser sol·licitat informe a l'Ajuntament de Castelló de la Plana, adjuntant la separata del projecte corresponent a la instal·lació, per afectar béns, instal·lacions, obres o servicis dependents d'eixa administració, a fi d'establir les condicions tècniques oportunes, i va informar el referit Ajuntament per mitjà de contestació de 8 de febrer de 2007, que l'empresa peticionària ha sol·licitat l'atorgament de la llicència urbanística i de la llicència d'activitat, estant pendent la resolució dels dits expedients en eixe moment, i que l'autorització administrativa serà atorgada, si és el cas, sense perjuí de l'obtenció d'estes.  
Vist que consta en l'expedient, com a antecedent de la sol·licitud d'ampliació, la Resolució de 28 de desembre de 1989, de la Direcció General d'Indústria i Energia, de la conselleria d'Indústria, Comerç i Turisme, per la qual s'autoritza la mercantil CAMPSA - Compañía Arrendataria del Monopolio de Petroleos, SA-, per a la instal·lació d'un oleoducte entre Castelló i València i noves instal·lacions de Castelló i València.  
Atés que, d'acord amb la documentació que es troba en l'expedient, l'ampliació sol·licitada es realitzarà en el mateix emplaçament de les instal·lacions actuals.  
Atés que de conformitat amb el projecte i sol·licitud presentats, la finalitat de l'ampliació d'estes instal·lacions, és atendre les necessitats existents respecte al proveïment dels productes petrolífers actualment en emmagatzemament.  
Atés que d'acord amb l'article 40 de la Llei 34/1998, de 7 d'octubre, del Sector d'Hidrocarburs, la construcció i l'explotació d'instal·lacions d'emmagatzemament de productes petrolífers, quan estos tinguen com a objecte prestar servici a operadors, està sotmesa al règim d'autorització administrativa prèvia i que els aspectes continguts en l'apartat 2 del mencionat article, es troben prou acreditats en la documentació que es troba en l'expedient administratiu.  
Atés que resulta d'aplicació, només als efectes de l'àmbit competencial d'esta Direcció General d'Energia, el contingut del Reial Decret 2085/1994, de 20 d'octubre, pel qual s'aprova el Reglament d'Instal·lacions Petrolíferes, modificat pel Reial Decret 1523/1999, d'1 d'octubre, i en concret la instrucció tècnica complementària la MI-IP-02, relativa a parcs d'emmagatzemament, aprovada pel Reial Decret 1562/1998, de 17 de juny, que establixen, la tramitació, documents que s'ha de presentar i les condicions tècniques de les instal·lacions.  
Atés que en la tramitació de l'expedient queda acreditat el compliment dels requisits i les condicions establides en la legislació referenciada.  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia, resol:  
Primer  
Atorgar a la Compañía Logística de Hidrocarburos, SA, l'autorització administrativa per a l'ampliació de les instal·lacions d'emmagatzemament existents de productes petrolífers, ubicades al camí de la Donació, s/núm., del polígon industrial El Serrallo, al Grau de Castelló, província de Castelló, les característiques principals del qual són:  
Equips principals:  
- Dos tancs de gasoil A de 18.321 m³ de capacitat nominal unitària i un tanc de gasoil A de 14.476 m³ de capacitat nominal, tots estos s'han d'instal·lar en la nova cubeta C-3.  
- Un tanc per a gasoil GO B2000, de 12.723 m³ de capacitat nominal que s'ha d'instal·lar dins de la cubeta C-2 existent.  
- Dos bombes booster per a donar eixida als anteriors productes per l'oleoducte existent.  
- Reubicació de la canonada d'eixida d'oleoducte cap a Albuixech, per l'exterior de la nova cubeta C-3 en la cara nord.  
Instal·lacions complementàries:  
- Canonades d'interconnexió necessàries, d'estos tancs i bombes amb les instal·lacions existents, així com l'ampliació de les instal·lacions de protecció contra incendis, instal·lació elèctrica, xarxes d'aigües hidrocarburades i de pluvials.  
Esta autorització està sotmesa a les condicions següents:  
a) L'ampliació que s'autoritza haurà de realitzar-se d'acord amb la legislació vigent i el contingut del projecte de les referides instal·lacions, denominat projecte administratiu d'ampliació de capacitat d'emmagatzemament en la IA Castelló, firmat per l'enginyer de l'ICAI, Sr. Salvador Soler González i visat pel Col·legi Nacional d'Enginyers de l'ICAI en data 20 de gener de 2005.  
b) Esta autorització d'ampliació s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
c) La construcció i exercici de l'activitat de la instal·lació autoritzada haurà de complir amb les condicions imposades en les autoritzacions, llicències referides en la part expositiva d'esta resolució, permisos de competència municipal, provincial o autonòmica per a la seua realització.  
d) La instal·lació complirà amb allò que s'ha determinat en el reglament d'instal·lacions petrolíferes, aprovat pel Reial Decret 2085/1994, de 20 d'octubre de 1994, les seues modificacions i instruccions tècniques complementàries, i en concret la instrucció tècnica complementària MI-IP-02, relativa a parcs d'emmagatzemament, aprovada pel Reial Decret 1562/1998, de 17 de juny, així com amb les disposicions i normativa tècnica que se li aplique.  
e) L'administració deixarà sense efecte esta resolució en qualsevol moment en què observe l'incompliment de les condicions imposades en esta.  
f) La instal·lació haurà de ser posada en marxa en el termini de dos anys des de la notificació d'esta resolució, i s'ha de presentar davant del Servici Territorial d'Energia de Castelló els corresponents certificats de direcció d'obra i proves efectuades, certificat de l'empresa instal·ladora autoritzada en matèria de productes petrolífers i tota la documentació que siga preceptiva i requerida per a l'obtenció de l'autorització de posada en servici per part del Servici Territorial d'Energia de Castelló.  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 11 de desembre de 2007.- El director general d'Energia: Antonio Cejalvo Lapeña.